INTERNÁ SMERNICA: Vnútorný mzdový predpis o odmeňovaní
Názov neziskovej organizácie: ROAD 
Sídlo: Handlovská 11, 851 01 Bratislava 
IČO: 31 821 022
Štatutár: PhDr. Anna Hannikerová 
Označenie smernice: Sm 01/2026 



Článok I.
Úvodné ustanovenia
1. Táto smernica upravuje podmienky odmeňovania zamestnancov, ktorí sú v pracovnom pomere k zamestnávateľovi na základe pracovnej zmluvy.
2. Smernica je vydaná v súlade so zákonom č. 311/2001 Z. z. Zákonník práce a Štatútom neziskovej organizácie.
3. Účelom predpisu je zabezpečiť transparentný, spravodlivý a rodovo neutrálny systém odmeňovania.
Článok II.
Zložky mzdy
Mzda zamestnancov n.o. pozostáva z nasledovných zložiek: 
1. Základná mzda: Pevná mesačná alebo hodinová suma dohodnutá v pracovnej zmluve, ktorá nesmie byť nižšia ako minimálny mzdový nárok pre daný stupeň náročnosti práce podľa Zákonníka práce.
2. Projektový príplatok (osobný príplatok): Nenárokovateľná variabilná zložka závislá od aktuálneho zapojenia zamestnanca do konkrétnych grantov a projektov. 
3. Mzdové zvýhodnenia: Príplatky za prácu nadčas, v sobotu, v nedeľu, vo sviatok a za nočnú prácu v zmysle Zákonníka práce. 
a. Príplatky za nadčas.......................................25%  priemernej hodinovej mzdy
b. Príplatky za sobotu ......................................50%  minimálnej hodinovej mzdy
c. Príplatky za nedeľu .....................................100% minimálnej hodinovej mzdy
d. Príplatky za sviatok .................................... 100%  priemernej hodinovej mzdy
e. Príplatky za sviatok – dohoda o prac. činnosti ...100% minimálnej hodinovej mzdy 
f. Príplatky za nočnú prácu...............................40% minimálnej hodinovej mzdy
g. Pohotovosť neaktívna ...................................20% minimálnej hodinovej mzdy

Pohotovosť aktívna – považuje sa za prácu nadčas

100% hodinovej mzdy + 25% priemernej hodinovej mzdy .... spolu 125%.... hodiny aktívnej pohotovosti sa započítavajú do fondu odpracovaného času


Článok III.

Pravidlá pre poskytovanie mimoriadnych odmien
1. Zamestnancovi môže byť schválená mimoriadna odmena najmä za:
a. Úspešné vyúčtovanie a ukončenie zvereného projektu či grantu.
b. Mimoriadne úspešne  plnenie opatrení centra  
c. Získanie nových mimorozpočtových zdrojov (fundraising) pre organizáciu.
d. Reprezentáciu a mimoriadny prínos k napĺňaniu verejnoprospešného cieľa n.o. 
e.  Plnenie opatrení v prípade mimoriadnych udalosti v centre 

2. Poskytnutie odmeny je vždy limitované aktuálnym finančným krytím v rozpočte organizácie.
3. O pridelení a výške odmeny rozhoduje štatutárny orgán – riaditeľ organizácie 


Článok IV.
Činnosť štatutára a dobrovoľníkov
1. Odmeňovanie riaditeľa (štatutára) podlieha schváleniu Správnou radou neziskovej organizácie v zmysle zakladacej listiny a zákona č. 213/1997 Z. z.. 
2. Osoby vykonávajúce činnosť na základe Zmluvy o dobrovoľníckej činnosti nedostávajú mzdu. Môžu im byť hradené len preukázateľné náklady (cestovné, stravné) v súlade so zákonom o dobrovoľníctve. [1]

Článok V.
Splatnosť a výplata mzdy
1. Mzda sa vypláca pozadu za mesačné obdobie, najneskôr do 30. dňa nasledujúceho kalendárneho mesiaca.
2. Mzda je poukazovaná bezhotovostne na bankový účet oznámený zamestnancom.
3. Výplatné pásky sú zamestnancom doručované elektronicky.


Článok VI.
Záverečné ustanovenia
1. Všetci zamestnanci musia byť s touto smernicou preukázateľne oboznámení.
2. Smernica je prístupná k nahliadnutiu v sídle organizácie a na jej internom disku.
3. Táto smernica nadobúda platnosť a účinnosť dňom 22.06.2026

V Bratislave, dňa 22.06.2026

   PhDr. Anna Hannikerová 

riaditeľ neziskovej organizácie 


